《疏影三首 其二》
清代·端木埰

中庭地白，爱翠阴悄悄，如伴凄寂。静里相看，疑有松香，天风吹寂琼瑶席。

清晖荏苒将人近，正写出、秋心无迹。笑画堂、酒绿灯红，辜负天街凉色。

还记絺衣挂处，半林白露下，光浸萝薜。俯拾可缘，仰涕凌虚，纤云浣尽空碧。

无端隐约翻鸦点，又落叶、渐添萧起槭。定有人、起赋秋声，响答暗蛩苔隙。

作者简介：清江苏江宁人，字子畴。同治间年四十余，始以优贡疏荐内阁中书，光绪间官至侍读。性兀傲不与时俗。卒年七十三。有《名文勖行录》、《赋源楚辞启蒙》及诗文词笔记等。